b'\n_START_ARTICLE_\nSteinhuder Meer\n_START_PARAGRAPH_\nSteinhuder Meer er en innsj\xc3\xb8 i den tyske delstaten Niedersachsen. Den er med et flateinnhold p\xc3\xa5 29,1 km\xc2\xb2 den niende st\xc3\xb8rste i Tyskland, medregnet Bodensee som ogs\xc3\xa5 ligger i \xc3\x98sterrike og Sveits. Den har en st\xc3\xb8rste dybde p\xc3\xa5 2,9 meter. I Steinhuder Meer finnes to kunstige \xc3\xb8yer, Wilhelmstein bygget i perioden 1761 til 1767 av Graf Wilhelm zu Schaumburg-Lippe, og en bade\xc3\xb8y ved Steinhude, bygget i 1975. Steinhuder Meer ligger i elven Wesers nedslagsfelt og er omfattet av Naturpark Steinhuder Meer.'